मेयर कप क्रिकेटमा २, ९ र ६ नम्बर विजयी
भैरहवामा जारी नगरस्तरीय मेयर कप क्रिकेट प्रतियोगिताअर्न्तगत बिहीबार तीन खेल भएका छन् । बिहीबारको खेलमा वडा नम्बर दुई ९ विकेट र वडा नम्बर नौ ५ विकेटले र वडा नम्बर छ ६६ रनले विजयी भएको छ ।
भैरहवा — भैरहवामा जारी नगरस्तरीय मेयर कप क्रिकेट प्रतियोगिताअर्न्तगत बिहीबार तीन खेल भएका छन् । बिहीबारको खेलमा वडा नम्बर दुई ९ विकेट र वडा नम्बर नौ ५ विकेटले र वडा नम्बर छ ६६ रनले विजयी भएको छ ।सिद्धार्थ क्रिकेट रंगशालामा भएको पहिलो खेलमा टस जितेर ब्याटिङ गरेको वडा नम्बर ६ ले ७ विकेटको क्षतिमा १ सय २१ रनको योगफल बनायो । जवाफी ब्याटिङ गरेको वडा नम्बर १२ भने ११ ओभरमा अलआउट हुँदै ५५ रनमै समेटियो । खेलमा वडा नम्बर ६ का सुरज गुरुङ म्यान अफ द म्याच भए ।दोस्रो खेलमा टस जितेर ब्याटिङ गरेको वडा नम्बर १३ ले निर्धारित खेलमा ४ विकेटको क्षतिमा १ सय ८ रन बनायो । प्रतिउत्तरमा वडा नम्बर ९ ले १०.५ ओभर खेल्दै ५ विकेटको नोक्सानीमा १ सय ९ रन बनाउँदै जित निकाल्यो । विजयी टिमका बलबहादुर ठकुरी म्यान अफ द म्याच भए ।तेस्रो खेलमा टस जितेर ब्याटिङ रोजेको वडा नम्बर ५ ले निर्धारित १२ ओभरको खेलमा ७ विकेटको क्षतिमा ६१ रन जोड्यो । जवाफमा झिनो लक्ष्य पाएको वडा नम्बर ६ ले ६.१ ओभरमा १ विकेटको क्षतिमा ६३ रन बनाउँदै जित निकाल्न सफल भयो । वडा नम्बर ६ का युगल थापा म्यान अफ द म्याच भए ।सिद्धार्थनगर नगरपालिकाको आयोजनामा भइरहेको प्रतियोगिता चैत २५ गतेसम्म चल्नेछ । प्रतियोगितामा नगरपालिकाका १३ वटा वडाका १३ टीम सहभागी छन् ।